Baset grifon besar Vendée

Baset grifon besar Vendée ialah satu baka anjing dari Perancis.

Sejarah
Baset grifon besar Vendée diterbitkan daripada grifon besar. Pilihan-pilihan pertama dibuat pada penghujung abad ke-19 oleh Comte d'Elva yang mencari subjek-subjek dengan "tungkai lurus". Walau bagaimanapun, Paul Dézamy menjadi orang yang terutamanya bertanggungjawab atas penetapan jenis. Beliau memahami bahawa untuk menangkap kelinci, anjing dengan saiz tertentu diperlukan. Beliau menetapkan saiz pada sekitar . Anjing ini, yang kini digunakan terutamanya apabila berburu dengan senjata, mampu memburu semua buruan mamalia, daripada arnab hingga babi hutan. Sepasukan baset besar memenangi edisi kelima Piala Eropah untuk kelinci. Baka ini merupakan salah satu antara baka jenis baset yang diiktiraf oleh Persekutuan Kinologi Antarabangsa (FCI).

Perihal

Penampilan
Baset grifon besar Vendée ialah baka anjing pemburu bertungkai pendek dan berbelakang panjang daripada jenis hound yang berasal dari wilayah Vendée di Perancis. Ia masih digunakan kini untuk memburu babi hutan, rusa, dan untuk menjejak arnab dan kelinci tetapi lebih kerap dipelihara sebagai haiwan peliharaan rumah.

Perangai
Ia merupakan anjing kawanan. Maka, para pemilik sama ada patut meluangkan banyak masa bersamanya atau menyediakan anjing kedua atau kucing untuknya. Ia mempunyai keperibadian gembira dan yakin, yang kadang-kadang boleh terlihat seperti keingkaran. Dengan pelatihan kepatuhan dan kesabaran, ia dapat menjadi sahabat baik.

Kesihatan

Kelanjutan usia
Purata kelanjutan usia bagi 76 ekor baset grifon Vendée (kedua-dua kecil dan besar) yang telah mati dalam tinjauan UK Kennel Club 2004 ialah 12.1 tahun (maksimum 17.3 tahun). Punca kematian paling utama merupakan kanser (33%), usia lanjut (24%), dan masalah jantung (7%).

Berbanding dengan kelanjutan usia baka-baka lain dengan saiz serupa, baset grifon Vendée mempunyai jangka hayat tipikal atau lebih tinggi sedikit berbanding dengan purata.

Dalam kalangan 289 ekor baset grifon Vendée hidup (kedua-dua kecil dan besar) dalam tinjauan UKC 2004, isu kesihatan paling umum yang diperhatikan oleh para pemilik merupakan masalah pembiakan, masalah dermatologi (dermatitis dan tungau), dan masalah telinga (otitis luaran, lelilin telinga berlebihan, dan tungau telinga).

Lihat juga
 Senarai baka anjing
 Anjing pemburu baset
 Baset biru Gascogne
 Baset perang Bretagne
 Baset Artois Normandie
 Baset grifon kecil Vendée

Catatan

Rujukan

Kategori:Baka anjing
Kategori:Baka anjing berasal dari Perancis
Kategori:Baka FCI
Kategori:Baka anjing jarang
Kategori:Anjing pemburu bau